A BIZOTTSÁG 1165/2007/EK RENDELETE
(2007. szeptember 3.)
a 3924/91/EGK tanácsi rendeletben meghatározott, ipari termékekre vonatkozó Prodcom-lista 2007-es évre történő megállapításáról
(EGT-vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az ipari termelés közösségi felmérésének létrehozásáról szóló, 1991. december 19-i 3924/91/EGK tanácsi rendeletre (1) és különösen annak 2. cikke (6) bekezdésére,
mivel:
(1)
A 3924/91/EGK rendelet megköveteli a tagállamoktól, hogy közösségi adatgyűjtést végezzenek az ipari termelésre vonatkozóan.
(2)
Az ipari termelésre vonatkozó adatgyűjtésnek egy terméklistán kell alapulnia, amely meghatározza az adatgyűjtés alá tartozó ipari termelést.
(3)
Egy terméklistára van szükség a termelési statisztika és a külkereskedelmi statisztika összhangjának biztosítása érdekében, valamint a közösségi termékosztályozással (CPA-val) történő összehasonlítás lehetővé tétele érdekében.
(4)
A 3924/91/EGK rendelet által előírt és Prodcom-listaként említett terméklista közös valamennyi tagállamban, és szükséges a tagállamok közötti adat-összehasonlításhoz.
(5)
A Prodcom-listát naprakésszé kell tenni, és ezért szükséges megállapítani e listát a 2007-es évre vonatkozóan.
(6)
Az e rendeletben előírt intézkedések összhangban vannak a 89/382/EGK, Euratom tanácsi határozattal (2) létrehozott statisztikai programbizottság véleményével,
ELFOGADTA EZT A RENDELETET:
1. cikk
A 2007-es évre vonatkozó Prodcom-listát a melléklet tartalmazza.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ezt a rendeletet 2007. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. szeptember 3-án.